MUNICIPIUL CRAIOVA

CONSILIUL LOCAL AL MUNICIPIULUI CRAIOVA                        
      HOTĂRÂREA NR.144
privind aprobarea dezmembrării imobilului situat în municipiul Craiova, Calea Bucureşti, nr.99 (fost nr.149), înscris în Cartea Funciară nr.250775
          Consiliul Local al Municipiului Craiova, întrunit în şedinţa extraordinară din data de 20.04.2026;

          Având în vedere referatul de aprobare nr.127077/2026, raportul nr.127925/2026 al Direcţiei Patrimoniu şi raportul de avizare nr.129139/2026 al Direcţiei Juridice, Asistenţă de Specialitate şi Contencios Administrativ prin care se propune aprobarea dezmembrării imobilului situat în municipiul Craiova, Calea Bucureşti, nr.99 (fost nr.149), înscris în Cartea Funciară nr.250775 și avizele nr.7/2026 al Comisiei I - Buget Finanţe, Studii, Prognoze şi Administrarea Domeniului, nr.7/2026 al Comisiei III -Servicii Publice, Liberã Iniţiativã şi Relaţii Internaţionale și nr.11/2026 al Comisiei V- Juridică, Administraţie Publică;
          În conformitate cu prevederile Legii nr.7/1996 a cadastrului şi publicităţii imobiliare, republicată, cu modificările şi completările ulterioare, art.879 şi 880 din Codul civil şi Ordinului Directorului General al Agenţiei Naţionale de Cadastru şi Publicitate Imobiliară, nr.600/2023 pentru aprobarea Regulamentului de recepţie şi înscriere în evidenţele de cadastru şi carte funciară;
În temeiul prevederilor art.129 alin.2 lit.c, coroborat cu alin.6 lit.a, art.139 lit.g, art.154 alin.1 şi art.196 alin.1 lit.a din Ordonanţa de Urgenţă  a Guvernului nr.57/2019 privind Codul administrativ, cu modificările şi completările ulterioare;
HOTĂRĂŞTE:

Art.1. (1) Se aprobă dezmembrarea imobilului înscris în Cartea Funciară nr. 250775, cu număr cadastral 250775, situat în municipiul Craiova, Calea Bucureşti, nr.99 (fost nr.149), în două loturi, conform planului de amplasament şi delimitare prevăzut în anexa nr.1, după cum urmează:
a)      lotul 1 în suprafaţă de 400 mp., valoare contabilă 1.179.352 lei, identificat în anexa nr.2;

b) lotul 2 în suprafaţă de 13840 mp., valoare contabilă 42.503.027,78 lei, identificat în anexa nr.3.
(2) Anexele nr. 1- 3 fac parte integrantă din prezenta hotărâre.

Art.2. Se aprobă modificarea, în mod corespunzător, a anexei la Hotărârea Consiliului Local al Municipiului Craiova nr.313/2010 referitoare la darea în administrarea Spitalului Clinic de Neuropsihiatrie Craiova a resurselor materiale, umane şi financiare şi a Hotărârii Consiliului Local al Municipiului Craiova nr. 147/1999 referitoare la însuşirea inventarului bunurilor ce alcătuiesc domeniul public al municipiului Craiova, aprobat prin Hotărârea Guvernului nr.965/2002 privind atestarea domeniului public al judetului Dolj, precum si al municipiilor, oraselor si comunelor din judetul Dolj, modificată şi completată prin Hotărârea Guvernului nr.141/2008.
  Art.3. Primarul Municipiului Craiova, prin aparatul de specialitate: Compartimentul Administraţie Publică Locală şi Relaţii cu Consiliul Local şi Direcţia Patrimoniu vor aduce la îndeplinire prevederile prezentei hotărâri.

